Source: http://www.absport.ro/volei/o-noua-victorie-entuziasmanta-obtinuta-in-liga-campionilor-de-csm-volei-alba-blaj-succes-pentru-fotoliul-de-lider-repurtat-in-polonia/
Timestamp: 2018-07-16 10:36:44+00:00

Document:
FOTO: O nouă victorie entuziasmantă obţinută în Liga Campionilor de CSM Volei Alba Blaj. Succes pentru… fotoliul de lider repurtat în Polonia | AbSport.ro
Acasă Volei FOTO: O nouă victorie entuziasmantă obţinută în Liga Campionilor de CSM Volei...
FOTO: O nouă victorie entuziasmantă obţinută în Liga Campionilor de CSM Volei Alba Blaj. Succes pentru… fotoliul de lider repurtat în Polonia
CSM Volei Alba Blaj merge ceas în Liga Campionilor. Formaţia din Blaj a învins, joi seară, cu 3-0, în deplasare, gruparea poloneză Developres SkyRes Rzeszow. Este a doua victorie consecutivă obţinută de echipa din “Mica Romă” în actuala ediţie a Ligii Campionilor, un succes sinonim cu acontarea fotoliului de lider în grupa A.
După un start de meci cu gazdele în avantaj, CSM Volei Alba Blaj a trecut la conducere (6-4) pe serviciul lui Cleger. A fost 8-6 pentru echipa din Blaj la primul time-out tehnic. Diferenţa a crescut la 11-7, iar la al doilea time-out tehnic formaţia din judeţul Alba conducea cu 16-13. Un as reuşit de Barakova a dus scorul la 20-16. Nu mai era nimic de făcut de către echipa poloneză în primul act al disputei, adjudecat de CSM Volei Alba Blaj cu 25-19 în 25 de minute.
În setul secund, CSM Volei Alba Blaj s-a dus la 4-2 pe serviciul lui Onyejewke, gazdele au restabilit egalitatea la 5, după care s-a mers cap la cap, formaţia din “Mica Romă” intrând cu 8-7 la primul time-out tehnic. Încurajate de grupul de suporteri ajuns în Polonia de la Blaj, elevele antrenorului Darko Zakoc s-au distanţat la 10-7. Diferenţa a crescut la patru puncte (14-10 şi 15-11), iar la al doilea time-out tehnic s-a intrat cu 16-13 în favoarea campioanei României. Timpul de odihnă le-a căzut bine gazdelor, care au egalat la 16. CSM Volei Alba Blaj s-a distanţat din nou (22-18), pe serviciul lui Onyejekwe şi iarăşi părea că trupa poloneză nu mai poata schimba soarta setului. Echipa din Alba a avut 24-20 după punctele făcute de Cleger şi Salaoru, însă gazdele au revenit din pumni, egalând la 24. Blajul are nervii tari şi îşi adjudecă actul secund cu 27-25, la capătul a 31 de minute intense.
Formaţia din Polonia a condus cu 5-2 în debutul setului al treilea, Blajul s-a apropiat la 4-5, restabilind apoi egalitatea la 6 şi preluând conducerea (8-7). Din nou egalitate (10-10), dar CSM Volei Alba Blaj menţine ritmul ridicat şi se distanţează la opt puncte (18-10), după o serie incredibilă de reuşite consecutive. Setul se încheie cu 25-17 (în 24 de minute), pentru echipa din Blaj, lider cu punctaj maxim în grupa din Liga Campionilor!
CSM Volei Alba Blaj (antrenor Darko Zakoc): Petya Barakova – Adina Salaoru (cpt.), Mariana Aquino, Ana Cleger, Aleksandra Crncevic, Nneka Onyejekwe – Marina Vujovic (libero). Au mai jucat: Lena Moellers, Selime Ilyasoglu, Lynda Morales.
Articolul precedentDenisa Gomboş (Colegiul Militar), medaliată la Campionatul European de Karate IMAF Olanda
Articolul următorAna Cleger, strălucitoare în meciul de Liga Campionilor câştigat de CSM Volei Alba Blaj în Polonia. Statistici şi clasamentul grupei
Lotul naţional de volei feminin, în care este reprezentată şi vicecampioana din Blaj, în cantonament la Craiova

References: CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 

CSM 
 CSM